মোহাম্মদ রফি
১৯৪৪ সালে মোহাম্মদ রফি বোম্বেতে (বর্তমান মুম্বাই) চলে আসেন। তাঁর শ্যালক সেখানে তাঁকে ভেন্দী বাজারের মতো ব্যস্ততম এলাকায় দশ ফুট বাই দশ ফুট কক্ষে থাকার ব্যবস্থা করেন। সেখানে তানভীর নাকভী নামীয় একজন কবি - আবদুর রশীদ কারদার, মেহবুব খান এবং অভিনেতা-পরিচালক নাজিরের মতো চলচ্চিত্র পরিচালকের সাথে রফিকে পরিচয় করে দেন। শ্যাম সুন্দর তখন মুম্বাইয়ে অবস্থান করছিলেন। তিনি রফিকে আবারো জিএম দুররানী'র সাথে দ্বৈত সঙ্গীতে অংশগ্রহণের জন্য আমন্ত্রণ জানান। শ্যাম সুন্দরের "গাঁও কি গোরী" চলচ্চিত্রের "আজি দিল হো কাবু মে তো দিলদার কি এ্যায়সী তাঈসী" গানের মাধ্যমে মোহাম্মদ রফি হিন্দী চলচ্চিত্রে প্রথম গান রেকর্ড করেন।
মুকেশ (গায়ক)
মুকেশ চন্দ মাথুর (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে মুকেশ নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কন্ঠ দেবার জন্যও জনপ্রিয়।